Marcel Nemec

Marcel Nemec (* 8. jún 1971, Kremnica) je slovenský herec, hudobník a zabávač. Je spoluzakladateľom satiricko-umeleckého súboru Jána Kopytu. V roku 2003 napísal knihu HomoŠapiens, ktorá je jedinečná v tom, že sa v nej prvýkrát na Slovensku mediálne známy človek, ktorý pôsobí v šoubiznise, otvorene priznáva k homosexualite.

Životopis 
Narodil sa 8. júna 1971 v Kremnici. Vyštudoval herectvo na Štátnom konzervatóriu v Bratislave. Počas jeho štúdia založil spolu so spolužiakmi satiricko-umelecký súbor Jána Kopytu, s ktorým hrávali autorské predstavenia a kabarety. Po štúdiu sa zamestnal v reklamnej agentúre, kde neskôr zastával pozíciu riaditeľa obchodu a marketingu futbalovej Sparty Praha. 

V súčasnosti pracuje pre svoje občianske združenie Moonlight camp, ktoré sa venuje zážitkovému vzdelávaniu detí a mládeže. Je jedným zo zakladateľov OZ Tatry máme radi, ktoré v lete organizuje zážitkový tábor v slovenských horách. Účinkoval v TV reklamách, televíznych seriáloch, filme, v divadle Aréna a v Mestskom divadle Žilina. Na Novej scéne hral v muzikáli Fontána pre Zuzanu. V súčasnosti hrá v divadle La Komika.

Referencie 

Slovenskí herci
Slovenskí herci divadelných muzikálov
Slovenskí hudobníci
Absolventi konzervatórií na Slovensku
Slovenské LGBT osobnosti
Osobnosti z Kremnice